钦定古今图书集成/明伦汇编/宫闱典/第132卷 > 阮浪
## 钦定古今图书集成/明伦汇编/宫闱典/第132卷 > 阮浪

按《明外史范弘传》：“浪至景帝时，始为御用监少监。英
宗居南宫，浪入侍，赐镀金绣袋及镀金刀。浪以赠门
下皇城使王瑶。瑶饮锦衣卫指挥卢忠所，忠，险人也，
见袋、刀异常制，醉瑶而窃之，携告尚衣监高平。平令校尉李善上变，言浪传上皇命，送瑶袋刀，使结中外
应谋复位。景帝怒，下浪、瑶诏狱。忠证之，浪、瑶皆磔死”，
词终不及上皇。英宗复辟忠为柳州卫千户。平，以太
监镇守宁夏，帝特遣人收磔之，赠浪太监。自弘以下
四人，皆产自绝域，入侍内廷，然祸福迥绝。瑾遭际贵
显，既卒，傔从咸赐官爵秩。民间慕之，遂多腐身薰子
者。